CELEX: 62018CN0091
Language: ro
Date: 2018-02-08 00:00:00
Title: Cauza C-91/18: Acțiune introdusă la 8 februarie 2018 – Comisia Europeană/Republica Elenă

23.4.2018   
            
            
               RO
            
            
               Jurnalul Oficial al Uniunii Europene
            
            
               C 142/34
            
         Acțiune introdusă la 8 februarie 2018 – Comisia Europeană/Republica Elenă
   (Cauza C-91/18)
   (2018/C 142/45)
   Limba de procedură: greaca
   
      Părțile
   
   
      Reclamantă: Comisia Europeană (reprezentanți: A. Kyratsou și F. Tomat, agenți)
   
      Pârâtă: Republica Elenă
   
      Concluziile reclamantei
   
   
               —
            
            
               Declararea faptului că, prin adoptarea și menținerea unei legislații care supune
               
                           i.
                        
                        
                           produsul tsipouro/tsikoudià [rachiu din tescovină de viță-de-vie] fabricat de „distilatori permanenți” la o rată a accizei mai mică de 50 % din rata națională normală a accizei, în condițiile în care băuturile alcoolice importate din alte state membre sunt supuse unei rate normale a accizei, Republica Elenă nu și-a îndeplinit obligațiile care îi revin în temeiul dispozițiilor coroborate ale articolelor 19 și 21 și ale articolului 23 alineatul (2) din Directiva 92/83/CEE (1), precum și ale articolului 110 TFUE, și
                        
                     
                           ii.
                        
                        
                           produsul tsipouro/tsikoudià [rachiu din tescovină de viță-de-vie] fabricat de „distilatori ocazionali” la o rată a accizei ulterior redusă, în condițiile în care băuturile alcoolice importate din alte state membre sunt supuse unei rate normale a accizei, Republica Elenă nu și-a îndeplinit obligațiile care îi revin în temeiul dispozițiilor coroborate ale articolelor 19 și 21 și ale articolului 22 alineatul (1) din Directiva 92/83/CEE și ale articolului 3 alineatul (1) din Directiva 92/84/CEE (2), precum și ale articolului 110 TFUE.
                        
                     
         
               —
            
            
               obligarea Republicii Elene la plata cheltuielilor de judecată.
            
         
      Motivele și principalele argumente
   
   La 24 septembrie 2015, Comisia a adresat Republicii Elene un aviz motivat în care indica faptul că, în primul rând, prin supunerea produsului tsipouro/tsikoudià fabricat de „distilatori permanenți” la o rată a accizei mai mică de 50 % din rata națională normală a accizei, în condițiile în care băuturile alcoolice importate din alte state membre sunt supuse unei rate normale a accizei, Republica Elenă nu și-a îndeplinit obligațiile care îi revin în temeiul dispozițiilor coroborate ale articolelor 19 și 21 și ale articolului 23 alineatul (2) din Directiva 92/83/CEE, precum și ale articolului 110 TFUE și că, în al doilea rând, prin supunerea produsului tsipouro/tsikoudià fabricat de „distilatori ocazionali” la o rată a accizei ulterior redusă, în condițiile în care băuturile alcoolice importate din alte state membre sunt supuse unei rate normale a accizei, Republica Elenă nu și-a îndeplinit obligațiile care îi revin în temeiul dispozițiilor coroborate ale articolelor 19 și 21 și ale articolului 22 alineatul (1) din Directiva 92/83/CEE și ale articolului 3 alineatul (1) din Directiva 92/84/CEE, precum și ale articolului 110 TFUE.
   Dispozițiile dreptului Uniunii privind armonizarea structurilor accizelor la alcool și băuturi alcoolice nu prevăd aplicarea unei rate reduse a accizei produsului tsipouro/tsikoudià. În plus, aplicarea unei accize ulterior reduse produsului tsipouro/tsikoudià fabricat de mici distilatori „ocazionali” nu este conformă cu dispozițiile aplicabile ale Directivei 92/83/CEE coroborate cu dispozițiile Directivei 92/84/CEE în materie. Legislația elenă în vigoare încalcă, prin urmare, aceste directive în această măsură. În același timp, aceasta încalcă articolul 110 alineatul (1) TFUE în măsura în care impune o taxare mai oneroasă a produselor alcoolice importate similare cu produsul tsipouro/tsikoudià, precum și articolul 110 alineatul (2) TFUE în măsura în care protejează în mod indirect produsul tsipouro/tsikoudià față de alte băuturi alcoolice importate în principal din alte state membre și care se află într-un raport de concurență cu acest produs local.
   
      (1)  Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (JO 1992, L 316, p. 21, Ediție specială, 09/vol. 1, p. 152).
   
      (2)  Directive 92/84/CEE a Consiliului din 19 octombrie 1992 privind apropierea ratelor accizelor la alcool și băuturi alcoolice (JO 1992, L 316, p. 29, Ediție specială, 09/vol. 1, p. 159).